
Text rozhodnutia
Súd: Krajský súd Banská Bystrica Spisová značka: 24S/246/2013 Identifikačné číslo súdneho spisu: 6013201229 Dátum vydania rozhodnutia: 17. 03. 2014 Meno a priezvisko sudcu, VSÚ: JUDr. Jana Novotná ECLI: ECLI:SK:KSBB:2014:6013201229.2 Uznesenie Krajský súd v Banskej Bystrici v právnej veci žalobcu C.. C. G., K., B.: XX XX XXXXX, so sídlom M. I. XX, XXX XX M., zastúpeného Advokátskou kanceláriou Ondrejka & Partners, s. r. o., IČO: 47 235 985, J. Kozačeka 5, 960 01 Zvolen proti žalovanému Finančnému riaditeľstvu SR, Lazovná 63, 974 01 Banská Bystrica o preskúmanie zákonnosti rozhodnutí žalovaného č. 1100301/1/193032/2013/4937 zo dňa 22. apríla 2013 a č. 1100301/1/193071/2013/4937 zo dňa 22. apríla 2013 takto r o z h o d o l : Opravuje záhlavie napadnutého rozsudku, že správne má znieť: Krajský súd v Banskej Bystrici v senáte zloženom z predsedníčky senátu JUDr. Jany Novotnej a členiek senátu JUDr. Aleny Antalovej a JUDr. Jarmily Badíkovej v právnej veci žalobcu C.. C. G., advokáta, B.: XX XX XXXXX, so sídlom M. I. XX, XXX XX M., zastúpeného Advokátskou kanceláriou Ondrejka & Partners, s. r. o., IČO: 47 235 985, J. Kozačeka 5, 960 01 Zvolen proti žalovanému Finančnému riaditeľstvu SR, Lazovná 63, 974 01 Banská Bystrica o preskúmanie zákonnosti rozhodnutí žalovaného č. 1100301/1/193032/2013/4937 zo dňa 22. apríla 2013 a č. 1100301/1/193071/2013/4937 zo dňa 22. apríla 2013 takto Prvú výrokovú vetu rozsudku 24S/246/2013-34 zo dňa 30. januára 2014 opravuje tak, že správne má znieť: Rozhodnutie žalovaného č. 1100301/1/193032/2013/4937 z 22. apríla 2013 a rozhodnutie žalovaného č. 1100301/1/193071/2013/4937 z 22. apríla 2013 z r u š u j e podľa § 250j ods. 2, písm. a) a písm. d) O. s. p. a vec vracia žalovanému na ďalšie konanie. Opravuje prvý odsek odôvodnenia rozsudku 24S/246/2013-34 zo dňa 30. januára 2013 tak, že správne má znieť: Žalobca sa žalobami doručenými súdu 18. júla 2013 domáhal, aby súd preskúmal zákonnosť rozhodnutia žalovaného 1100301/1/193032/2013/4937 zo dňa 22. apríla 2013, ktorým bolo potvrdené rozhodnutie Daňového úradu Banská Bystrica č. 9611301/5/338539/2013 zo dňa 25. januára 2013, ktorým bola žalobcovi uložená pokuta za správny delikt podľa § 154 ods. 1, písm. j) zákona č. 560/2009 Z. z. o správe daní (daňový poriadok) za zdaňovacie obdobie jún 2012 vo výške 60.-Eur. Žalobca sa domáhal aj preskúmania zákonnosti rozhodnutia žalovaného č. 1100301/1/193071/2013/4937 zo dňa 22. apríla 2013, ktorým bolo potvrdené rozhodnutie Daňového úradu Banská Bystrica č. 9611301/5/338131/2013 zo dňa 25. januára 2013, ktorým bola žalobcovi uložená pokuta za vo výške 60.-Eur za správny delikt podľa § 154 ods. 1, písm. j) daňového poriadku. o d ô v o d n e n i e : Žalobca podaním doručeným súdu 13. 03. 2014 požiadal o opravu písacej chyby v rozsudku z dôvodu, že tak záhlavie, ako aj výrok ako aj prvý odsek odôvodnenia obsahovali nesprávne čísla napadnutých rozhodnutí, keď v číselnej rade vypadlo za druhým lomítkom číslo „1“ a namiesto čísla 193032 bolo uvedené číslo 93032 a namiesto čísla 193071 bolo uvedené číslo 93071. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom na to, že rozsudok 24S/246/2013-34 obsahoval v záhlaví, výroku ako aj v odôvodnení zrejmú nesprávnosť spočívajúcu v nesprávnom čísle napadnutých rozhodnutí a to v číselnej rade za druhým lomítkom, kde pri vyhotovovaní rozhodnutia v dôsledku zrejmej chyby vypadlo prvé číslo z tejto číselnej rady a to číslo „1“. Súd túto zrejmú chybu v zmysle citovaného ustanovenia týmto opravným uznesením odstránil. Poučenie: P o u č e n i e : Proti tomuto uzneseniu je prípustné odvolanie, ktoré možno podať v lehote 15 dní od jeho doručenia na súde, proti rozhodnutiu ktorému smeruje. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

